Travians

Travians – nemokamas, daug apdovanojimų laimėjęs naršyklinis žaidimas, sukurtas Vokietijos kompanijos „Travian Games GmbH“. Pirmoji stabili versija buvo išleista 2008 m. vasario 19 d.

Žaidimas laimėjo „Geriausio 2007 žaidimo“ () apdovanojimą. 2008 metais žaidimas vėl buvo nominuotas, bet jokio apdovanojimo nelaimėjo.

Žaidimo eiga 
Žaidime „Travians“, ne taip, kaip „Traviane“ yra labiau koncentruojamasi į bendravimą tarp žaidėjų, o ne karą. Todėl, pokalbių kambariai yra visada pateikti puslapio dešiniojoje pusėje. Tačiau kaip ir žaidimo pirmtake, vartotojai gali pasirinkti vieną iš trijų genčių: romėnus, germanus arba galus. Atsižvelgiant į gentį, keisis iš vartotojo personažas. Kiekvienas žaidėjas gauna savo personažą ir kiaulę iš dėdės Horacijaus. Kai vartotojas atlieka atitinkamą skaičių užduočių, gauną priėjimą prie miesto. Žaidėjai išgauna pirminius arba antrinius resursus, kuriuos vėliau parduoda žaidėjų arba NPC turguje. Taip jie gauna aukso ir sidabro – žaidime naudojamos valiutos.

Priedų ciklas 
Bendravimo taškai (SP arba ) yra įteikiami žaidėjams kad 15 minučių periodą atliktus tam tikrus veiksmus. Tai yra svarbu žaidėjams, siekiantiems užsidirbti kiek galima daugiau SP. Didesnis efektas yra pasiekiamas tada, kai dalyvauja daugiau žmonių.

 0-14 – Arenos kovų priedas
 15-29 – Smuklės minižaidimų priedas
 30-44 – Bendruomenės susibūrimų (prausimosi arba valgymo renginiai, kada milžiniškame gildijos name susirenka tam tikras žaidėjų skaičius, kad gautų maksimalų SP skaičių)
 45-59 – Prekiavimo priedas

Paveikslėlis viršutiniame kairiajame ekrano kampe parodo dabar galiojantį priedą.

Valiuta ir taškai 
Žaidime naudojama valiuta gali būti naudojama nusipirkti šarvams arba ginklams, naudojamiems arenoje. Taip pat yra įrankiai, kurie pagreitina ir/arba padidina resursų gavybą. Renkant resursus yra sunaudojami darbo taškai (OP arba ), bet tuo pačiu metu atsiranda veiksmų taškai (AP arba ). Tai reiškia, kad kiekvienas išnaudotas OP yra paverčiamas į AP. Veiksmų taškai gali būti išnaudoti žaidžiant minižaidimus, renkant žoleles (iš jų galima pasigamini stebuklingus eliksyrus), grybus (galima gamintis maistą) arba kovojant arenoje. Taip pat už AP galima mokytis bibliotekoje arba dirbti smuklėje. Kiekvienas iš šių užsiėmimų duoda SP arba patirties. Už bendravimo taškus (SP) galima dekoruoti savo arba gildijos namus.

Pirkta valiuta 
Papildoma valiuta – deimantai. Jie gali būti nusipirkti vadinamajame banke. Už deimantus galima nusipirkti papildomų paslaugų, kurios pagerina vartotojo sąsają.

Deimantus galima naudoti vienkartiniams dalykams, kaip:
 Aukštesnio lygio įrankiai ir ginklai
 Jau esamų ginklų modifikavimas
 Keletas prabangių baldų

Deimantus galima išnaudoti daugybe būdų. Žaidime jie nėra būtini, bet kiekvienas žaidėjas pradeda žaidimą su 35 deimantais savo sąskaitoje.

Skirtumas tarp Travian ir Travians 
Šie du žaidimai skiriasi keliais labai svarbiais aspektais. „Travians“ turi istoriją, kuri kas mėnesį prasitęsia. Žaidimas vyksta judančioje vietovėje, kurioje reikia bendrauti su serverio valdomais veikėjais. Tiek pasaulio žemėlapis, tiek galimybės plečiasi, kai žaidėjas vykdo užduotis. Konkursai tarp tikrų žaidėjų potencialios įtakos žaidimui neturi.

Generacijos (kartos) 
Kai žaidėjo amžius kerta naktį iš 111 dienos į 112, jis yra persikeliamas į kitą generaciją. Ten jo lauks naujos užduotis. Šiuo metu yra 6 generacijos, bet naujos yra be perstojo kuriamos. Kertant generacijas, žaidėjas praranda viską išskyrus SP, namus ir jame esančius baldus, gildiją bei deimantus.

Travians Lietuvoje 
Buvo oficialiai patvirtinta, kad artimiausiu metu žaidimą lietuvių kalba išleisti neplanuojama. Tačiau domenas travians.lt buvo užimtas dar 2007 m. „Travian Games GmbH“ kompanijos vardu.

2008 kompiuteriniai_žaidimai
Kompiuteriniai vaidmenų žaidimai
Nuotykių žaidimai